
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 664 

29 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Προγράμματος Μεταπτυχιακών Σπουδών 
του Τμήματος Νοσηλευτικής του Εθνικού Καπο- 
διστριακού Πανεπιστημίου Αθηνών με τίτλο «Δια¬ 
χείριση Κρίσεων, Μαζικών Καταστροφών και Επει- 

γουσών Καταστάσεων». 1 

Έγκριση Προγράμματος Μεταπτυχιακών Σπουδών 
του Τμήματος Βιοχημείας και Βιοτεχνολογίας του 
Πανεπιστημίου Θεσσαλίας με τίτλο: Βιοτεχνολο¬ 
γία - Ποιότητα Διατροφής και Περιβάλλοντος». 2 
Αντικατάσταση της υπ’ αριθμ. Β7/101443 (ΦΕΚ 1346/ 
Τ.Β717.10.2002) υπουργικής απόφασης που αφο¬ 
ρά στο Διατμηματικό Πρόγραμμα Μεταπτυχιακών 
Σπουδών των Τμημάτων Αγροτικής Οικονομίας 
και Ανάπτυξης (πρώην Γεωργικής Οικονομίας) και 
Επιστήμης και Τεχνολογίας Τροφίμων του Γεω¬ 
πονικού Παν/μίου Αθηνών με τίτλο: «Οργάνωση 
και Διοίκηση Επιχειρήσεων Τροφίμων και Γεωρ¬ 


γίας» - Παράταση λειτουργίας του ΠΜΣ. 3 

Α ΠΟΦΑΣΕΙ Σ 

Αριθ. 47407/Β7 (1) 


Έγκριση Προγράμματος Μεταπτυχιακών Σπουδών του 
Τμήματος Νοσηλευτικής του Εθνικού Καποδιστρι- 
ακού Πανεπιστημίου Αθηνών με τίτλο «Διαχείριση 
Κρίσεων, Μαζικών Καταστροφών και Επειγουσών 
Καταστάσεων». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ. 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 


3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και θρησκευμάτων». 

4. Την απόφαση της Γ ενικής Συνέλευσης Ειδικής Σύν¬ 
θεσης του Τμήματος Νοσηλευτικής του Εθνικού και 
Καποδιστριακού Πανεπιστημίου Αθηνών (συνεδρίαση 

29.9.2005) . 

5. Την απόφαση της Συγκλήτου του Εθνικού και 
Καποδιστριακού Πανεπιστημίου Αθηνών (συνεδρίαση 

24.11.2005) . 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006-2007 τη 
λειτουργία Προγράμματος Μεταπτυχιακών Σπουδών 
(Π.Μ.Σ.) με τίτλο «Διαχείριση Κρίσεων, Μαζικών Κατα¬ 
στροφών και Επειγουσών Καταστάσεων» του Τμήματος 
Νοσηλευτικής του Εθνικού και Καποδιστριακού Πανε¬ 
πιστημίου Αθηνών σύμφωνα με τα εξής: 

Άρθρο 1 

Γ ενικές Διατάξεις 

Το Τμήμα Νοσηλευτικής του Εθνικού και Καποδιστρι- 
ακού Πανεπιστημίου Αθηνών οργανώνει και λειτουργεί 
από το ακαδημαϊκό έτος 2006-2007, Πρόγραμμα Με¬ 
ταπτυχιακών Σπουδών (ΠΜΣ) με τον τίτλο «Διαχείρι¬ 
ση Κρίσεων, Μαζικών Καταστροφών και Επειγουσών 
Καταστάσεων», σύμφωνα με τις διατάξεις της από¬ 
φασης αυτής και τις διατάξεις των άρθρων 10-12 του 
ν.2083/1992. 

Αρθρο 2 

Αντικείμενο - Σκοπός 

Αντικείμενο του προγράμματος είναι η παροχή στους 
πτυχιούχους εξειδικευμένων επιστημονικών γνώσεων 
που ανταποκρίνονται στις σύγχρονες ανάγκες της 
πρόληψης, οργάνωσης και διαχείρισης, τόσο από αν¬ 
θρωπιστικής, υγειονομικής αλλά και από πολιτικής και 
οικονομικής πλευράς, τοπικών ή υπερτοπικών κρίσεων, 
μαζικών καταστροφών και επειγουσών καταστάσεων. 

Σκοπός του ΠΜΣ είναι η εισαγωγή και η καθοδήγη¬ 
ση των μεταπτυχιακών φοιτητών στην επιστημονική 
εκπαίδευση και έρευνα, έτσι ώστε οι διπλωματούχοι 

του Προγράμματος να μπορούν να σχεδιάζουν και να 
εκτελούν ερευνητικά και εκπαιδευτικά προγράμματα, 
να αξιολογούν και να εφαρμόζουν τα αποτελέσματα, 
με σκοπό την προαγωγή του γνωστικού αντικειμένου 
και την βελτίωση του επιθυμητού αποτελέσματος των 
παρεμβάσεων επί συνθηκών κρίσεων, μαζικών κατα¬ 
στροφών και επειγουσών καταστάσεων. 

Άρθρο 3 

Μεταπτυχιακός Τίτλος 

Το Μεταπτυχιακό Πρόγραμμα χορηγεί: 

α) Μεταπτυχιακό Δίπλωμα Ειδίκευσης (ΜΔΕ) στη «Δι¬ 
αχείριση Κρίσεων, Μαζικών Καταστροφών και Επειγου- 
σών Καταστάσεων» στις παρακάτω δύο κατευθύνσεις: 

I. «Επείγουσα Φροντίδα Υγείας» 

II. «Οργάνωση και Διοίκηση». 

β) Διδακτορικό Δίπλωμα. 

Άρθρο 4 

Κατηγορίες πτυχιούχων 

Στο ΠΜΣ γίνονται δεκτοί πτυχιούχοι τμημάτων Επι¬ 
στημών Υγείας, Ανθρωπιστικών, Πολιτιστικών και Οικο¬ 
νομικών Σπουδών των ΑΕΙ της ημεδαπής ή αντίστοιχων 
Τμημάτων αναγνωρισμένων ομοταγών Ιδρυμάτων της 
αλλοδαπής. 

Άρθρο 5 

Χρονική διάρκεια 

Α) Η ελάχιστη χρονική διάρκεια για την απονομή 
του Μεταπτυχιακού Διπλώματος Ειδίκευσης, ορίζεται 
σε ένα ημερολογιακό έτος (δύο ακαδημαϊκά εξάμηνα 
και ένα διάστημα τριών μηνών για την εκπόνηση της 
μεταπτυχιακής εργασίας). Κατά το δεύτερο διδακτικό 
εξάμηνο ο μεταπτυχιακός φοιτητής ασκείται σεΊδρυμα 
ή Οργάνωση συναφούς αντικειμένου, που επιλέγεται σε 
συνεργασία με τον Επιβλέποντα Καθηγητή και εγκρί- 
νεται από την Συντονιστική Επιτροπή Μεταπτυχιακών 
Σπουδών του Τμήματος Νοσηλευτικής. 

Οι μεταπτυχιακοί φοιτητές θα πρέπει να εκπληρώσουν 
τις υποχρεώσεις τους προς το πρόγραμμα κατά το 
μέγιστο σε μία διετία από την εγγραφή τους. 

Β) Για την απονομή Διδακτορικού Διπλώματος απαι¬ 
τούνται τουλάχιστον έξι επιπλέον εξάμηνα μετά την 
απόκτηση του ΜΔΕ. 

Άρθρο 6 

Πρόγραμμα Μαθημάτων 

1) Για το Μεταπτυχιακό Δίπλωμα Ειδίκευσης: 

α) απαιτείται η παρακολούθηση διδακτικών ενοτήτων, 
η πρακτική άσκηση και η εκπόνηση μεταπτυχιακής ερ¬ 
γασίας. Κάθε διδακτική ενότητα αποτιμάται σε Διδα¬ 
κτικές Μονάδες. Κάθε Διδακτική Μονάδα αντιστοιχεί σε 
10 ώρες διδασκαλίας. 

β) Για το μεταπτυχιακό δίπλωμα ειδίκευσης απαιτείται 
ο φοιτητής να συγκεντρώσει 50 συνολικά Διδακτικές 
Μονάδες 

γ) Οι προσφερόμενες διδακτικές ενότητες είναι: 

ΚΑΤΕΥΘΥΝΣΗ I : «Επείγουσα Φροντίδα Υγείας» 

Α' ΕΞΑΜΗΝΟ 

Διδακτικές ενότητες 

1. ΒΑΣΙΚΕΣ ΑΡΧΕΣ ΔΙΕΘΝΟΥΣ ΔΙΚΑΙΟΥ - ΑΝΘΡΩΠΙΝΩΝ 
ΔΙΚΑΙΩΜΑΤΩΝ 


2. ΠΟΛΙΤΙΚΟΙ ΚΑΙ ΘΕΣΜΙΚΟΙ ΠΑΡΑΓΟΝΤΕΣ ΣΤΗ ΔΙΑ¬ 
ΧΕΙΡΙΣΗ ΚΡΙΣΕΩΝ 

3. ΕΠΙΔΗΜΙΟΛΟΓΙΑ 

4. ΤΡΟΜΟΚΡΑΤΙΑ / ΒΙΟΤΡΟΜΟΚΡΑΤΙΑ 

5. ΔΙΑΧΕΙΡΙΣΗ ΚΡΙΣΕΩΝ ΣΤΟΝ ΑΝΑΠΤΥΣΣΟΜΕΝΟ ΚΟ¬ 
ΣΜΟ 

6. ΠΕΡΙΒΑΝΤΟΛΛΟΓΙΚΕΣ ΚΑΤΑΣΤΡΟΦΕΣ 

7. ΦΥΣΙΚΕΣ ΚΑΤΑΣΤΡΟΦΕΣ 

8. ΑΣΦΑΛΕΙΑ και ΥΓΙΕΙΝΗ ΕΠΑΓΓ. ΥΓΕΙΑΣ ΣΕ ΑΝΘΡΩ¬ 
ΠΙΣΤΙΚΕΣ ΑΠΟΣΤΟΛΕΣ 

9. ΕΝΤΑΤΙΚΗ ΘΕΡΑΠΕΙΑ 

10. ΜΑΖΙΚΟ ΤΡΑΥΜΑ ΚΑΙ ΕΓΚΑΥΜΑ 

11. ΔΙΑΤΡΟΦΗ ΚΑΙ ΥΠΟΣΙΤΙΣΜΟΣ 

12. ΔΙΑΧΕΙΡΙΣΗ ΥΔΑΤΙΝΩΝ ΠΟΡΩΝ, ΑΠΟΧΕΤΕΥΣΗΣ ΚΑΙ 
ΑΠΟΡΡΙΜΜΑΤΩΝ ΣΕ ΣΥΝΘΗΚΕΣ ΚΡΙΣΗΣ 

13. ΕΛΕΓΧΟΣ ΕΠΙΔΗΜΙΚΩΝ ΝΟΣΗΜΑΤΩΝ 

14. ΜΑΖΙΚΕΣ ΚΑΤΑΣΤΡΟΦΕΣ ΚΑΙ ΠΑΙΔΙ 

15. ΔΙΑΧΕΙΡΙΣΗ ΠΡΟΒΛΗΜΑΤΩΝ ΨΥΧΙΚΗΣ ΥΓΕΙΑΣ ΣΕ 
ΜΑΖΙΚΕΣ ΚΑΤΑΣΤΡΟΦΕΣ 

Διδακτικές μονάδες: 15 

Β' ΕΞΑΜΗΝΟ 
ΠΡΑΚΤΙΚΗ ΑΣΚΗΣΗ 
Διδακτικές μονάδες: 15 

ΜΕΤΑΠΤΥΧΙΑΚΗ ΕΡΓΑΣΙΑ (για την οποία διατίθεται 
διάστημα 3 μηνών μετά την ολοκλήρωση της πρακτικής 
άσκησης) 

Διδακτικές μονάδες: 20 

ΣΥΝΟΛΟ ΔΙΔΑΚΤΙΚΩΝ ΜΟΝΑΔΩΝ: 50 

ΚΑΤΕΥΘΥΝΣΗ II: «Οργάνωση και Διοίκηση» 

Α' ΕΞΑΜΗΝΟ 
Διδακτικές ενότητες 

1. ΒΑΣΙΚΕΣ ΑΡΧΕΣ ΔΙΕΘΝΟΥΣ ΔΙΚΑΙΟΥ - ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

2. ΠΟΛΙΤΙΚΟΙ ΚΑΙ ΘΕΣΜΙΚΟΙ ΠΑΡΑΓΟΝΤΕΣ ΣΤΗΝ ΔΙ¬ 
ΑΧΕΙΡΙΣΗ ΚΡΙΣΕΩΝ 

3. ΕΠΙΔΗΜΙΟΛΟΓΙΑ 

4. ΤΡΟΜΟΚΡΑΤΙΑ / ΒΙΟΤΡΟΜΟΚΡΑΤΙΑ 

5. ΔΙΑΧΕΙΡΙΣΗ ΚΡΙΣΕΩΝ ΣΤΟΝ ΑΝΑΠΤΥΣΣΟΜΕΝΟ ΚΟ¬ 
ΣΜΟ 

6. ΠΕΡΙΒΑΝΤΟΛΛΟΓΙΚΕΣ ΚΑΤΑΣΤΡΟΦΕΣ 

7. ΦΥΣΙΚΕΣ ΚΑΤΑΣΤΡΟΦΕΣ 

8. ΑΣΦΑΛΕΙΑ και ΥΓΙΕΙΝΗ ΕΠΑΓΓ. ΥΓΕΙΑΣ ΣΕ ΑΝΘΡΩ¬ 
ΠΙΣΤΙΚΕΣ ΑΠΟΣΤΟΛΕΣ 

9. ΠΟΡΟΙ ΚΑΙ ΑΝΘΡΩΠΙΝΟ ΔΥΝΑΜΙΚΟ 

10. ΟΡΓΑΝΩΣΗ ΚΑΙ ΔΙΟΙΚΗΣΗ 

11. ΟΡΓΑΝΩΣΗ ΠΡΟΓΡΑΜΜΑΤΩΝ ΚΑΙ ΥΠΗΡΕΣΙΩΝ ΥΓΕΙ¬ 
ΑΣ 

12. ΟΡΓΑΝΩΣΗ ΠΡΟΓΡΑΜΜΑΤΩΝ ΕΚΠΑΙΔΕΥΣΗΣ ΣΤΗΝ 
ΚΟΙΝΟΤΗΤΑ 

13. ΔΙΑΧΕΙΡΙΣΗ ΠΡΟΒΛΗΜΑΤΩΝ ΥΓΕΙΑΣ ΣΕ ΜΑΖΙΚΕΣ 
ΚΑΤΑΣΤΡΟΦΕΣ 

14. ΜΕΣΑ ΜΑΖΙΚΗΣ ΕΠΙΚΟΙΝΩΝΙΑΣ ΚΑΙ ΔΙΑΧΕΙΡΙΣΗ 
ΕΠΙΚΟΙΝΩΝΙΑΣ 

15. ΔΙΑΧΕΙΡΙΣΗ ΨΥΧΙΚΗΣ ΥΓΕΙΑΣ ΘΥΜΑΤΩΝ ΚΑΙ ΕΠΑΓ¬ 
ΓΕΛΜΑΤΩΝ ΥΓΕΙΑΣ 

Διδακτικές μονάδες: 15 

Β' ΕΞΑΜΗΝΟ 
ΠΡΑΚΤΙΚΗ ΑΣΚΗΣΗ 
Διδακτικές μονάδες: 15 

ΜΕΤΑΠΤΥΧΙΑΚΗ ΕΡΓΑΣΙΑ (για την οποία διατίθεται 
διάστημα 3 μηνών μετά την ολοκλήρωση της πρακτικής 
άσκησης) 

Διδακτικές μονάδες: 20 

ΣΥΝΟΛΟ ΔΙΔΑΚΤΙΚΩΝ ΜΟΝΑΔΩΝ: 50 

2) Για το διδακτορικό δίπλωμα απαιτείται: 

Η εκπόνηση της διατριβής 

Το πρόγραμμα θα περιλαμβάνει παράλληλη υποχρε¬ 
ωτική παρακολούθηση διαλέξεων σε θέματα της ειδί¬ 
κευσής τους. Οι υποψήφιοι διδάκτορες εντάσσονται 
πλήρως στις δραστηριότητες του τμήματος, με συμ¬ 
μετοχή σε αντίστοιχες ερευνητικές και εκπαιδευτικές 
δραστηριότητες υπό την εποπτεία του Επιβλέποντος 
Καθηγητή. 

Αρθρο 7 

Αριθμός εισακτέων 

Ο αριθμός εισακτέων ορίζεται ετησίως κατ’ ανώτατο όριο 
σε 24 μεταπτυχιακούς φοιτητές (12 ανά κατεύθυνση). 

Αρθρο 8 
Προσωπικό 

Στα μεταπτυχιακά μαθήματα θα απασχοληθούν μέλη 
ΔΕΠ του Τμήματος Νοσηλευτικής, προσκεκλημένοι κα¬ 
θηγητές από άλλα Πανεπιστήμια της χώρας, ειδικοί 
ερευνητές, καθώς και καθηγητές Πανεπιστημίων της 
αλλοδαπής, που έχουν συναφείς με το ΠΜΣ ειδικότητες, 
σύμφωνα με τα προβλεπόμενα από την παρ. 3. α) του 
άρθρου 12 του ν. 2083/1992 

Αρθρο 9 

Υλικοτεχνική υποδομή 

Κατά την εκτέλεση του προγράμματος θα επιδιωχθεί 
η συνεργασία με διεθνή πανεπιστήμια με ανάλογα προ¬ 
γράμματα μεταπτυχιακών σπουδών και με την συμβολή 
νέων τεχνολογιών. Το Πανεπιστήμιο Αθηνών διαθέτει 
την κατάλληλη κτιριακή υποδομή βιβλιοθήκης και τον 
απαραίτητο εξοπλισμό τόσο σε οπτικοακουστικά μέσα 
όσο και σε ηλεκτρονικούς υπολογιστές για την απρό¬ 
σκοπτη διεξαγωγή του προγράμματος. 

Αρθρο 10 

Διάρκεια λειτουργίας 

Το ΠΜΣ θα λειτουργήσει μέχρι και το ακαδημαϊκό 
έτος 2013-2014. 

Αρθρο 11 

Κόστος λειτουργίας 

1. Το ετήσιο κόστος λειτουργίας υπολογίζεται σε 
20.000 ευρώ και αναλύεται ως εξής: 

α) Αμοιβές (εξωτερικοί συνεργάτες, διοικητικό προ¬ 
σωπικό): 12.000 ευρώ 

β) Δαπάνες μετακινήσεων: 3.000 ευρώ 

γ) Δαπάνες για άλλα αναλώσιμα και άλλες προμήθει¬ 
ες: 3.000 ευρώ 

δ) Δαπάνες δημοσιότητας και άλλες: 2.000 ευρώ 

2. Το ΠΜΣ θα καλύπτει τα έξοδά του από δίδακτρα, 
ενώ θα αξιοποιήσει επίσης και δυνατότητες χρηματο¬ 
δότησης από ευρωπαϊκούς πόρους. 

Αρθρο 12 

Μεταβατικές διατάξεις 

Όλα τα θέματα που τυχόν προκύπτουν και δεν προ- 


βλέπονται από την παρούσα απόφαση, θα ρυθμίζονται 
από τον εσωτερικό κανονισμό λειτουργίας και από τα 
αρμόδια όργανα σύμφωνα με την ισχύουσα νομοθε¬ 
σία. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Μα'ΐου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 23833/Β7 (2) 

Έγκριση Προγράμματος Μεταπτυχιακών Σπουδών του 
Τμήματος Βιοχημείας και Βιοτεχνολογίας του Πανε¬ 
πιστημίου Θεσσαλίας με τίτλο: Βιοτεχνολογία - Ποι¬ 
ότητα Διατροφής και Περιβάλλοντος». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας,.και άλλες διατάξεις» 

και του άρθρου 5 παρ 12γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικού της Προσωρινής Γενικής 
Συνέλευσης Ειδικής Σύνθεσης του Τμήματος Βιοχημεί¬ 
ας και Βιοτεχνολογίας του Πανεπιστημίου Θεσσαλίας 
(συνεδρία 25.1.2006). 

5. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας (συνεδρία 24.2.2006). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006-2007 τη λει¬ 
τουργία του Προγράμματος Μεταπτυχιακών Σπουδών 
(Π.Μ.Σ.) του Τμήματος Βιοχημείας και Βιοτεχνολογίας 
του Πανεπιστημίου Θεσσαλίας με τίτλο: «Βιοτεχνολο¬ 
γία - Ποιότητα Διατροφής και Περιβάλλοντος», σύμφωνα 
με τα εξής: 

Άρθρο 1 

Γ ενικές Διατάξεις 

Το Τμήμα Βιοχημείας και Βιοτεχνολογίας της Σχο¬ 
λής Επιστημών Υγείας του Πανεπιστημίου Θεσσαλίας, 
οργανώνει και λειτουργεί Πρόγραμμα Μεταπτυχιακών 
Σπουδών με τίτλο «Βιοτεχνολογία-Ποιότητα Διατρο¬ 
φής και Περιβάλλοντος» από το ακαδ. έτος 2006-2007 
σύμφωνα με τις διατάξεις της απόφασης αυτής και τις 
διατάξεις των άρθρων 10 έως 12 του ν.2083/1992. 

Αρθρο 2 

Αντικείμενο - σκοπός 

Αντικείμενο του Προγράμματος Μεταπτυχιακών Σπου¬ 
δών (ΠΜΣ) είναι η επιστημονική κατάρτιση και ειδίκευση 
επιστημόνων σε θέματα εφαρμογής βιοτεχνολογικών 
μεθοδολογιών και προσεγγίσεων στον έλεγχο, τη με¬ 
λέτη, τη διασφάλιση και τη βελτίωση της ποιότητας 
της διατροφής και του περιβάλλοντος. Η βιοτεχνολογία 
πλέον αναπτύσσεται ραγδαία σε ένα ολοκληρωμένο, 
συνθετικό και συνδετικό εργαλείο για τη διασφάλιση και 
βελτίωση της ποιότητας στους δύο παραπάνω τομείς. 
Ειδικότερα, σκοπός του προγράμματος είναι να παρέχει 
εκπαίδευση στο ευρύ και αναπτυσσόμενο πεδίο της 
εφαρμογής της βιοτεχνολογίας για την επίτευξη της 
ολοένα και αυξανόμενης ζήτησης: 

(α) για ασφαλή και καινοφανή διατροφικά προϊόντα, με 
δυνατότητα ανιχνευσιμότητας συστατικών και ελέγχου 
της ποιότητας κατά μήκος της αλυσίδας παραγωγής 
τους, καθώς και εκτίμησης της διατροφικής αξίας τους 
για τον άνθρωπο ως τελικό καταναλωτή, με έμφαση στο 
μεταβολισμό και την τοξικότητά τους, και 
(β) για αειφορική διαχείριση του περιβάλλοντος, με έμ¬ 
φαση στη διατήρηση της βιοποικιλότητας, την εκτίμηση 
των ανθρωπογενών επεμβάσεων στα διάφορα επίπεδα 
των οικοσυστημάτων και τη διαχείριση γεγονότων και 
φαινομένων περιβαλλοντικής υποβάθμισης. 

Στα πλαίσια αυτά το προτεινόμενο πρόγραμμα 
φιλοδοξεί να καλύψει ένα σημαντικότατο μέρος των 
αναγκών που προκύπτουν από την έλλειψη εκπαιδευ¬ 
μένων στελεχών στον παραπάνω τομέα και να παρέχει 
αποφοίτους ικανούς να σταδιοδρομήσουν σε μονάδες 
παρακολούθησης ποιότητας περιβάλλοντος, εταιρίες 
βιοτεχνολογίας και τροφίμων, κέντρα αναπτυξιακού 
σχεδιασμού, διοικητικές υπηρεσίες στρατηγικού σχε- 
διασμού και λήψης αποφάσεων, ερευνητικά κέντρα και 
εργαστήρια, εκπαιδευτικά ιδρύματα, τεχνολογικά και 
περιβαλλοντικά πάρκα. 

Αρθρο 3 

Μεταπτυχιακοί Τίτλοι 
Το ΠΜΣ απονέμει: 

1. Μεταπτυχιακό Δίπλωμα Εξειδίκευσης (ΜΔΕ) στη Βι- 
οτεχνολογία-Ποιότητα Διατροφής και Περιβάλλοντος 

2. Διδακτορικό Δίπλωμα στη Βιοχημεία-Βιοτεχνολο- 
γία 

Αρθρο 4 

Κατηγορίες Πτυχιούχων 

1. Στο ΠΜΣ γίνονται δεκτοί πτυχιούχοι των Σχολών 
Επιστημών Υγείας, Θετικών Επιστημών, Γεωπονικών Επι¬ 
στημών και Πολυτεχνικών Σχολών των Πανεπιστημίων 
της ημεδαπής ή αντίστοιχων τμημάτων αναγνωρισμέ¬ 
νων ομοταγών ιδρυμάτων της αλλοδαπής καθώς και 
πτυχιούχοι λοιπών Τμημάτων Πανεπιστημίων συναφών 
με το αντικείμενο του Προγράμματος καθώς και Τμημά¬ 
των ΤΕΙ, σύμφωνα με τις προϋποθέσεις της παραγράφου 
12γ, του άρθρου 5, του ν. 2916/2001. 

2. Για τη συμμετοχή στο ΠΜΣ προς απόκτηση διδα¬ 
κτορικού διπλώματος απαραίτητη προϋπόθεση είναι η 
κατοχή Μεταπτυχιακού Διπλώματος Ειδίκευσης (ΜΔΕ) 
του οικείου ΠΜΣ ή ΜΔΕ συναφούς γνωστικού αντικειμέ¬ 
νου άλλων Πανεπιστημίων του εσωτερικού ή ομοταγών 
αναγνωρισμένων ιδρυμάτων της αλλοδαπής. 


Αρθρο 5 

Χρονική Διάρκεια Σπουδών 

Η χρονική διάρκεια για την απονομή των κατά το 
άρθρο 3 τίτλων ορίζεται για το Μεταπτυχιακό Δίπλωμα 
Ειδίκευσης σε 4 διδακτικά εξάμηνα και για το Διδακτο¬ 
ρικό Δίπλωμα σε τουλάχιστον 3 επιπλέον έτη. 

Άρθρο 6 

Πρόγραμμα Μαθημάτων 

Γ ια την απονομή των κατά το άρθρο 3 τίτλων ορίζο¬ 
νται τα εξής: 

I. Μεταπτυχιακό δίπλωμα ειδίκευσης 

1. Το ΜΔΕ περιλαμβάνει θεωρητική διδασκαλία (75 
διδακτικές μονάδες/ΕΘΤ8), πρακτική εξάσκηση στα 
ερευνητικά εργαστήρια του τμήματος (ΐΌίαΙίοη) (15 δι¬ 
δακτικές μονάδες/ΕΘΤδ) και μεταπτυχιακή διατριβή (30 
διδακτικές μονάδες/ΕΘΤδ), η οποία πραγματοποιείται 
με μεταπτυχιακή έρευνα σε θεματική ενότητα που επι¬ 
λέγεται από τον υποψήφιο και εντάσσεται στα επι¬ 
στημονικά ενδιαφέροντα των συμμετεχόντων στο ΠΜΣ 
μελών ΔΕΠ. 

2. Η θεωρητική διδασκαλία καλύπτει τα τρία πρώτα 
εξάμηνα. Τα μαθήματα είναι εξαμηνιαία και προβλέπο- 
νται ώρες διδασκαλίας με μορφή θεωρητικών διαλέξεων 
και μαθήματα με μορφή σεμιναρίων για την ενίσχυση 
των βασικών μαθημάτων του προγράμματος σπουδών. 
Αναλυτικότερα το πρόγραμμα σπουδών του ΠΜΣ που 
αναφέρεται στη θεωρητική διδασκαλία, διαρθρώνεται σε 
τρεις ενότητες: Βασικά Μαθήματα (141 ώρες διδασκαλί¬ 
ας), Μεθοδολογίες και Τεχνικές (108 ώρες διδασκαλίας), 
Νομοθεσία και Επικοινωνιολογία (54 ώρες διδασκαλίας). 
Τα μαθήματα και οι αντίστοιχες διδακτικές μονάδες / 
ΕΘΤδ ορίζονται ως εξής: 

ΜΑΘΗΜΑΤΑ ΕΞΑΜΗΝΟ ΔΙΔΑΚΤΙΚΕΣ 

ΜΟΝΑΔΕΣ/ 

ΕΟΤ3 


ΒΑΣΙΚΑ ΜΑΘΗΜΑΤΑ 

Οικολογία Α 7 

Διατροφική και Περιβαλλοντική 
Μικροβιολογία Α 8 

Διατροφική και Περιβαλλοντική 
Τοξικολογία Α 8 

Διατροφή Α 7 

Γενετικά Τροποποιημένοι 
Οργανισμοί στη Διατροφή 

και το Περιβάλλον Β 8 

ΜΕΘΟΔΟΛΟΓΙΑ ΚΑΙ ΤΕΧΝΙΚΕΣ 
Επιδημιολογία - Στατιστική - 

Γ εωστατιστική Β 7 

Ειδικά θέματα Κλινικής 
Βιοχημείας - Κλινικοί 

Βιοχημικοί Δείκτες Β 7 

Ποιοτικές και Ποσοτικές 

Μέθοδοι Ανάλυσης - Βιοδείκτες Β 8 

ΝΟΜΟΘΕΣΙΑ-ΕΠΙΚΟΙΝΩΝΙΟΛΟΓΙΑ 
Διασφάλιση Ποιότητας Γ 5 

Νομικό Πλαίσιο για τη Βιοτεχνολογία Γ 5 

Επικοινωνιολογία Γ 5 

Εργαστηριακή εξάσκηση (ΐΌΐείίοη) Γ 15 

Διατριβή Μεταπτυχιακής Ειδίκευσης Δ 30 


II. Διδακτορικό δίπλωμα 

Γ ια την απόκτηση διδακτορικού διπλώματος απαιτείται 
η εκπόνηση διατριβής σε πρωτότυπο ερευνητικό θέμα, η 
συγγραφή της διδακτορικής διατριβής και η υποστήριξή 

της ενώπιον της εξεταστικής επιτροπής. Οι κατευθύνσεις 
για διδακτορικές διατριβές θα καλύπτουν όλο το φάσμα 
των αντικειμένων που καλύπτονται από μέλη ΔΕΠ του 
Τμήματος Βιοχημείας και Βιοτεχνολογίας. 

Αρθρο 7 

Αριθμός εισακτέων 

Ο αριθμός εισακτέων στο ΠΜΣ για την απόκτηση 
Μεταπτυχιακού Διπλώματος Ειδίκευσης ορίζεται κατ’ 
ανώτατο όριο σε είκοσι (20) ανά έτος. 

Αρθρο 8 
Προσωπικό 

Στο ΠΜΣ απασχολούνται κυρίως τα μέλη ΔΕΠ του 
τμήματος Βιοχημείας και Βιοτεχνολογίας του Πανεπι¬ 
στημίου Θεσσαλίας. Ύστερα από απόφαση της ΓΣΕΣ 
του Τμήματος του ΠΜΣ, τη διδασκαλία μαθημάτων και 
τις εργαστηριακές ασκήσεις αναλαμβάνουν και άλλοι 
επιστήμονες και ερευνητές σύμφωνα με την ισχύουσα 
νομοθεσία (ν. 2083/1992). 

Αρθρο 9 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθούν οι 
χώροι διδασκαλίας και έρευνας, τα εργαστήρια, ο εξο¬ 
πλισμός και η διοικητική δομή του Τμήματος Βιολογίας 
και Βιοτεχνολογίας, το οποίο στεγάζεται σε εγκατα¬ 
στάσεις του Πανεπιστημίου Θεσσαλίας στη Λάρισα. Η 
Βιβλιοθήκη του Τμήματος και το Κέντρο Δικτύων του 
Πανεπιστημίου θα προσφέρει στους φοιτητές άμεση 
πρόσβαση στην απαραίτητη βιβλιογραφία. Οι εξειδικευ- 
μένες ανάγκες του ΠΜΣ θα καλυφθούν με προμήθεια 
πρόσθετου εξοπλισμού, αναλωσίμων για την εκπόνηση 
των διπλωματικών εργασιών, διαμόρφωση κατάλληλων 
χώρων και εμπλουτισμό της Βιβλιοθήκης. 

Αρθρο 10 

Διάρκεια λειτουργίας ΠΜΣ 

Το ΠΜΣ θα λειτουργήσει για 8 ακαδημαϊκά έτη, μέχρι 
και το ακαδημαϊκό έτος 2013-2014. 

Αρθρο 11 

Κόστος λειτουργίας 

1. Το ετήσιο κόστος λειτουργίας του ΠΜΣ ανέρχεται 
σε 86.000 € και αναλύεται ως εξής: 

α) Αμοιβές εξωτερικών συνεργατών 15.000 € 
β) Αναλώσιμα, εκπαιδευτικό υλικό, 
πρόσθετος εξοπλισμός (προμήθεια- 
ανανέωση -συντήρηση) 65.000 € 

γ) Προμήθεια και συντήρηση λογισμικού 2.000 € 
δ) Μετακινήσεις εξωτερικών συνεργατών 4.000 € 
ΣΥΝΟΛΟ 86.000 € 

2. Οι πηγές χρηματοδότησης για την κάλυψη του κό¬ 
στους αυτού είναι οι εξής: 

(α) Δίδακτρα 

(β) Χορηγίες, δωρεές 

(γ) Εκπόνηση ερευνητικών προγραμμάτων στη θεμα¬ 
τική ενότητα του ΠΜΣ 

Αρθρο 12 

Μεταβατικές διατάξεις 

Όλα τα θέματα που δεν προβλέπονται στην παρού¬ 
σα απόφαση θα ρυθμίζονται από τα αρμόδια όργανα 
σύμφωνα με την ισχύουσα νομοθεσία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μα'ΐου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 23821/Β7 (3) 

Αντικατάσταση της υπ’ αριθμ. Β7/101443 (ΦΕΚ 1346/ 
Τ.Β717.10.2002) υπουργικής απόφασης που αφορά στο 
Διατμηματικό Πρόγραμμα Μεταπτυχιακών Σπουδών 
των Τμημάτων Αγροτικής Οικονομίας και Ανάπτυ¬ 
ξης (πρώην Γεωργικής Οικονομίας) και Επιστήμης 
και Τεχνολογίας Τροφίμων του Γεωπονικού Παν/μίου 
Αθηνών με τίτλο: «Οργάνωση και Διοίκηση Επιχειρή¬ 
σεων Τροφίμων και Γεωργίας» - Παράταση λειτουρ¬ 
γίας του ΠΜΣ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης» του άρθρου 16 παρ. 2 του ν. 2327/1995 (ΦΕΚ 156 
τ.Α') «Εθνικό Συμβούλιο Παιδείας....και άλλες διατάξεις» 
και του άρθρου 5 παρ 12γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και θέσπιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/154 (ΦΕΚ 354τ.Β'/14.4.1998) υπουρ¬ 
γική απόφαση «Εγκριση Προγράμματος Μεταπτυχιακών 
των τμημάτων Γεωργικής Οικονομίας και Επιστήμης 
και Τεχνολογίας Τροφίμων και Γεωργίας του Γεωπο¬ 
νικού Πανεπιστημίου Αθηνών με τίτλο: «Οργάνωση και 
Διοίκηση Επιχειρήσεων Τροφίμων και Γ εωργίας», όπως 
αντικαταστάθηκε με την υπ’ αριθμ. Β7/101443 (ΦΕΚ 1346/ 
τ.Β'/17.10.2002) υπουργική απόφαση και διορθώθηκε με 
το ΦΕΚ 1584/τ.Β'/20.12.2002. 

5. Το απόσπασμα πρακτικών της Ειδικής Διατμημα- 
τικής Επιτροπής του ΠΜΣ Γεωπονικού Πανεπιστημίου 
Αθηνών (συνεδρία 27.1.2006). 

6. Το απόσπασμα πρακτικών της Συγκλήτου του Γεω- 
πονικού Πανεπιστημίου Αθηνών (συνεδρία 1.3.2006). 

7. α) Το γεγονός ότι το ακαδημαϊκό έτος 2005-2006 
λήγει η λειτουργία του Π.Μ.Σ. και 

β) Την Έκθεση Πεπραγμένων και Σκοπιμότητας λει¬ 
τουργίας του προγράμματος κατά την χρονική περίοδο 
1998-2005 που διαβιβάστηκε με το υπ’ αριθμ. 79/2.3.2006 
έγγραφό του επιστημονικού υπευθύνου του προγράμ¬ 
ματος (καθηγητή του Τμήματος Αγροτικής Οικονομίας 
και Ανάπτυξης). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Αντικαθιστούμε την υπ’ αριθμ. Β7/101443 (ΦΕΚ 1346/ 
τ.Β'/17.10.2002) υπουργική απόφαση που αφορά στο Δια- 
τμηματικό Πρόγραμμα Μεταπτυχιακών Σπουδών (Π.Μ.Σ) 
με τίτλο: «Οργάνωση και Διοίκηση Επιχειρήσεων Τρο¬ 
φίμων και Γεωργίας» των Τμημάτων Αγροτικής Οικο¬ 
νομίας και Ανάπτυξης και Επιστήμης και Τεχνολογίας 
Τροφίμων του Γεωπονικού Πανεπιστημίου Αθηνών ως 
ακολούθως: 

Αρθρο 1 

Γενικές Διατάξεις 

Τα Τμήματα Αγροτικής Οικονομίας και Ανάπτυξης και 
Επιστήμης και Τεχνολογίας Τροφίμων του Γεωπονικού 
Πανεπιστημίου Αθηνών λειτουργούν από το ακαδημαϊ¬ 
κό έτος 2006-2007 αναμορφωμένο Διατμηματικό Πρό¬ 
γραμμα Μεταπτυχιακών Σπουδών με τίτλο:«Οργάνωση 
και Διοίκηση Επιχειρήσεων Τροφίμων και Γεωργίας», 
σύμφωνα με τις διατάξεις της απόφασης αυτής και τις 
διατάξεις των άρθρων 10 έως 12 του ν. 2083/1992. Τη 
διοικητική υποστήριξη του προγράμματος αναλαμβάνει 
το Τμήμα Αγροτικής Οικονομίας και Ανάπτυξης. 

Αρθρο 2 

Αντικείμενο - Σκοπός 

Το αντικείμενο του Προγράμματος Μεταπτυχιακών 
Σπουδών είναι η επιστημονική κατάρτιση και εξειδίκευ- 
ση επιστημόνων στην Οργάνωση και Διοίκηση Επιχει¬ 
ρήσεων Τροφίμων και Γεωργίας. 

Σκοπός του Προγράμματος είναι η προαγωγή της 
επιστημονικής γνώσης και η ανάπτυξη της έρευνας 
στο χώρο της Οργάνωσης και Διοίκησης Επιχειρήσε¬ 
ων Τροφίμων και Γεωργίας και η δημιουργία ανωτέρων 
στελεχών, ικανών να καλύψουν τις ανάγκες της αγοράς, 
δεδομένης της ραγδαίας εξέλιξης του κλάδου των τρο¬ 
φίμων ιδιαίτερα. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (ΜΔΕ) στην 
Οργάνωση και Διοίκηση Επιχειρήσεων Τροφίμων και 
Γ εωργίας. 

β) Διδακτορικό Δίπλωμα (ΔΔ) στην Οργάνωση και 
Διοίκηση Επιχειρήσεων Τροφίμων και Γεωργίας. 

Άρθρο 4 

Κατηγορίες Πτυχιούχων 

α) Για την απόκτήση του Μεταπτυχιακού Διπλώματος 
Ειδίκευσης 

Στο Πρόγραμμα Μεταπτυχιακών Σπουδών που οδηγεί 
σε Μεταπτυχιακό Δίπλωμα Ειδίκευσης, γίνονται δεκτοί 
πτυχιούχοι Τμημάτων Θετικών, Οικονομικών Επιστημών 
και Τμημάτων συναφούς γνωστικού αντικειμένου των 
Πανεπιστημίων της ημεδαπής ή αντιστοίχων Τμημάτων 
αναγνωρισμένων ομοταγών Ιδρυμάτων της αλλοδαπής 
καθώς και Πτυχιούχοι Τμημάτων των Τ.Ε.Ι. συναφούς 
γνωστικού αντικειμένου σύμφωνα με το άρθρο 5 παρ. 
12γ του ν. 2916/2001 (ΦΕΚ 114 τ.Α'). 

β) Γ ια την απόκτήση Διδακτορικού Διπλώματος 

Α. Κάτοχοι ΜΔΕ του παρόντος ΠΜΣ 

Β. Κάτοχοι ΜΔΕ συναφούς γνωστικού αντικειμένου 
Τμημάτων ΑΕΙ της ημεδαπής ή αντίστοιχων αναγνωρι¬ 
σμένων ομοταγών Ιδρυμάτων της αλλοδαπής. 


Αρθρο 5 

Χρονική Διάρκεια 

Η ελάχιστη χρονική διάρκεια για την απονομή των 
κατά το άρθρο 3 τίτλων ορίζεται: 

α) για το Μεταπτυχιακό Δίπλωμα Ειδίκευσης σε τρία 
ακαδημαϊκά εξάμηνα (δυο εξάμηνα για την ολοκλήρωση 
των μαθημάτων και το τρίτο για την εκπόνηση μετα¬ 
πτυχιακής εργασίας με δυνατότητα παράτασης τριών 
μηνών) 

β) για το Διδακτορικό Δίπλωμα σε έξι ακαδημαϊκά 
εξάμηνα τουλάχιστον μετά την απόκτηση του ΜΔΕ. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απο¬ 
νομή των κατά το άρθρο 3 τίτλων ορίζεται ως εξής: 

α) Για το Μεταπτυχιακό Δίπλωμα Ειδίκευσης, το πρό¬ 
γραμμα περιλαμβάνει επτά υποχρεωτικά μαθήματα και 
δεκαπέντε μαθήματα επιλογής εκ των οποίων οι φοιτη¬ 
τές υποχρεούνται να επιλέξουν τα τέσσερα. Τα μαθή¬ 
ματα κατανέμονται σε δύο εξάμηνα ως εξής: 


ΜΑΘΗΜΑΤΑ ! 

Υποχρεωτικά μαθήματα 

1. Εισαγωγή στη Διοίκηση 

ΏΡΕΣ 

ΔΙΔΑΚΤΙΚΕΣ 

ΜΟΝΑΔΕΣ 

ΕΞΑΜΗΝΑ 

Επιχειρήσεων 

36 

3 

Α 

2. Χρηματο-οικονομική Ανάλυση 

36 

3 

Α 

3. Επιχειρησιακή Στρατηγική 

36 

3 

Β 

4. Διοίκηση Ανθρωπίνων Πόρων 

5. Μάρκετινγκ Αγροτικών 

36 

3 

Β 

Προϊόντων και Τροφίμων 

36 

3 

Α 

6. Χρηματο-οικονομική Διοίκηση 

7. Τεχνολογία Τροφίμων 

36 

3 

Β 

(Ειδικά Θέματα) 

Μαθήματα Επιλογής 

1. Μάνατζμεντ Συνεταιριστικών 

36 

3 

Β 

Επιχειρήσεων 

36 

3 

Α 

2. Οικονομική Τ ροφίμων 

36 

3 

Α 

3. Εισαγωγή στη Λογιστική 

4. Πληροφοριακά Συστήματα 

36 

3 

Α 

Διοίκησης 

5. Διαχείριση Περιβάλλοντος 

36 

3 

Α 

και Φυσικών Πόρων 

6. Γ ενικά Θέματα Τ εχνολογίας 

36 

3 

Α 

Τροφίμων 

36 

3 

Α 

7. Αγροτική Οικονομία και Πολιτική 

36 

3 

Β 

8. Μάρκετινγκ (Ειδικά Θέματα) 

9. Στατιστική και Ερευνητική 

36 

3 

Β 

Μεθοδολογία 

36 

3 

Β 

10. Επιχειρησιακή Έρευνα 

11. Ανάπτυξη Νέων Προϊόντων, 

36 

3 

Β 

Διεργασιών και Καινοτομιών 

12. Ποιοτικός Έλεγχος και 

36 

3 

Β 

Συστήματα Διασφάλισης Ποιότητας 36 

3 

Β 

13. Διοικητική Λογιστική 

14. Ειδικά Θέματα Οικονομικής 

36 

3 

Β 

των Τροφίμων 

15. Ειδικά Θέματα Διοίκησης 

36 

3 

Β 

Επιχειρήσεων 

36 

3 

Β 


Ύστερα από απόφαση της ΕΔΕ υπάρχει η δυνατότητα 
ανακατανομής των μαθημάτων στα εξάμηνα. 

Εκτός από τα ανωτέρω μαθήματα, οι φοιτητές υπο- 
χρεούνται να παρακολουθήσουν και μια σειρά διαλέ- 

ξεων με εισηγητές που προέρχονται κυρίως από τον 
χώρο της βιομηχανίας και του εμπορίου. Οι διαλέξεις 
αυτές πραγματοποιούνται εβδομαδιαίως κατά την εαρι¬ 
νή περίοδο, η διάρκεια τους είναι 3 ώρες/εβδομάδα και 
προσφέρουν συνολικά 3 διδακτικές μονάδες. 

Πέραν των διδασκομένων μαθημάτων, οι φοιτητές 
που παρακολουθούν το πρόγραμμα του Μεταπτυχιακού 
Διπλώματος Ειδίκευσης υποχρεούνται να εκπονήσουν 
μεταπτυχιακή ερευνητική εργασία, διάρκειας τουλάχι¬ 
στον ενός ακαδημαϊκού εξαμήνου, η οποία εκπονείται 
μετά το πέρας των μαθημάτων και λαμβάνει 14 διδα¬ 
κτικές μονάδες. 

Για την απόκτηση του ΜΔΕ οι φοιτητές οφείλουν να 
συγκεντρώσουν 36 διδ. μονάδες από μαθήματα και δια¬ 
λέξεις και 14 μονάδες από την μεταπτυχιακή ερευνητική 
εργασία. 

β) Για το Διδακτορικό Δίπλωμα 

Για την απόκτήση του Διδακτορικού Διπλώματος 
εφαρμόζονται οι διατάξεις της κείμενης νομοθεσίας. 

Αρθρο 7 

Αριθμός Εισακτέων 

Ο κατ’ έτος αριθμός εισακτέων στο πρόγραμμα για 
την απόκτηση του ΜΔΕ ορίζεται κατ’ ανώτατο όριο σε 
εικοσιπέντε (25). 

Αρθρο 8 
Προσωπικό 

Τα συνεργαζόμενα Τμήματα του ΠΜΣ διαθέτουν ικανό 
αριθμό μελών ΔΕΠ που θα καλύψουν τις διδακτικές 
και ερευνητικές ανάγκες του Προγράμματος. Επιπλέον, 
θα συνεργαστούν ειδικοί επιστήμονες και ερευνητές 
αναγνωρισμένου κύρους που πληρούν τις προϋποθέ¬ 
σεις των διατάξεων της παραγρ. 3α του άρθρου 12 του 
ν.2083/1992 (ΦΕΚ 159 τ.Α'). 

Αρθρο 9 

Υλικοτεχνική Υποδομή 

Το Γεωπονικό Πανεπιστήμιο Αθηνών διαθέτει αίθουσες 
διδασκαλίας και εργαστήρια κατάλληλα για τις ανάγκες 
του προγράμματος. Διαθέτει, επίσης, εξειδικευμένη βι¬ 


βλιοθήκη που μπορεί να εξυπηρετήσει τις εκπαιδευτικές 
και ερευνητικές ανάγκες του προγράμματος. 

Αρθρο 10 

Διάρκεια Λειτουργίας 

Το Π.Μ.Σ. προβλέπεται να λειτουργήσει μέχρι το ακα¬ 
δημαϊκό έτος 2013-2014. 

Αρθρο 11 

Κόστος Λειτουργίας 

1. Το ετήσιο κόστος λειτουργίας του ΠΜΣ από το 
ακαδημαϊκό έτος 2006-2007 εκτιμάται στις 130.000,00 
ευρώ και αναλύεται ως εξής: 


ΕΙΔΟΣ ΔΑΠΑΝΗΣ _ Ευοώ 

α) Ανθρώπινο δυναμικό 85.000 

β) Δαπάνες μετακινήσεων 15.000 

γ) Αναλώσιμα και άλλες προμήθειες 10.000 

δ) Δαπάνες συντήρησης 17.000 

ε) Γενικές δαπάνες 3.000 

ΣΥΝΟΛΟ 130.000,00 


2. Το ανωτέρω κόστος λειτουργίας θα καλυφθεί από 
τις παρακάτω πηγές χρηματοδότησης: 
α) Δίδακτρα 
β) Χορηγίες 

Αρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Εσωτερικό Κανονισμό 
Λειτουργίας και από τα αρμόδια όργανα σύμφωνα με 
την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΰϋ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή εύ-Γοππ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ϊηΙβΓΠβΙ : ΙιΙ1ρ://νννννν.Θΐ.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβτπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 















